এই বাজার প্রতিদিন ২৪ ঘণ্টাই খোলা থাকে এবং সপ্তাহে ৫ দিন কেনাবেচা চলে। সবচেয়ে বড় ও প্রভাবশালী বিনিময় কেন্দ্র গুলো লন্ডন, নিউ ইয়র্ক, জুরিখ, হংকং, ফ্রাঙ্কফুর্ট, টকিয়ো, সিঙ্গাপুর, প্যারিস ও সিডনিতে অবস্থিত। এটা অবশ্যই লক্ষণীয় যে ফরেক্স বাজার বলতে কখনই কোন একক বা কেন্দ্রীয় বাজার বা জায়গা কে বোঝানো হয়না। এটি নিউ ইয়র্ক স্টক এক্সচেঞ্জ এর মতো কোন কেন্দ্রীয় শেয়ার বাজার না যেখানে এক যায়গায় সকল লেনদেন ও অন্যান্য কাজ করা হয়ে থাকে।ফরেক্স বা বৈদেশিক মুদ্রার মূলত বিভিন্ন ব্যাংকগুলোতে কেনাবেচা হয় এবং এখানেই এর নির্দিষ্ট ও সঠিক মূল্যনির্ধারণ করা হয়ে থাকে ।এবং বিভিন্ন ব্রোকার(Broker) বা দালালী(Dealer) প্রতিষ্ঠান গুলো এসব ব্যাংক থকে তথ্য নিয়ে আমাদেরকে এসবের একটি তুলনামূলক গড় মূল্য জানিয়ে থাকে। এই ব্রোকার প্রতিষ্ঠানগুলি মূলত ব্যবসায়ী ও বিনিয়োগকারীদের জন্য ফরেক্স এর বাজার তৈরি করে এবং লেনদেন এর ব্যবস্থা করে। যখন আপনি কোন currency pair কিনবেন তখন এই ব্রোকারই তা আপনাকে বিক্রয় করবে। এর জন্য আরেকজন বিক্রেতার কোনও প্রয়োজন হবেনা।